傑志大埔生死對決
「賽馬會菁英盃」今晚會在旺角大球場,上演首場4強激戰,由B組首名傑志惡鬥A組次名大埔。兩隊今季僅曾在港超揭幕戰交手,當時「藍鳥」大勝3球;不過相隔超過7個月,各自陣容變動不少,「綠戰士」實力更大幅提升,今場相信勢有一番激鬥。(周三晚上8時開賽)
傑志在最後一輪分組賽擊敗理文,以首名晉級4強,但暫代主教練金東進強調大埔不容小覷,提醒球員小心應付:「大埔係一支好強嘅球隊,前線嘅盧卡斯、比迪高同雷仙奴都好有質素。當然想90分鐘之內解決對手,因為周末仲有對東方聯賽大戰,希望入到決賽畀年輕球員有更多表現機會。」陣容方面,明加索夫、費蘭度及保羅因傷繼續缺陣。
基爾頓矢志殺入決賽
基爾頓上場貢獻1個入球,更獲選為全場最佳球員(MOM),他表示十分開心,又將勝利送給上場第200次為「藍鳥」上陣的艾里奧。基爾頓續指球隊上下已收拾心情,準備迎接今場4強生死戰:「呢幾日大家練波好專注,雖然大埔好難踢,尤其我嘅好友盧卡斯,重返港超之後表現出色,但我哋唔會懼怕,因為傑志就係傑志,目標殺入決賽。」
分組賽取6勝1和3負成績的「綠戰士」,以A組次名姿態晉級。兩軍繼首輪聯賽之後再碰頭,大埔主教練李志堅認為今場戰況會非常不同:「過去有段時間傑志表現唔係好理想,但見到近期佢哋信心大咗,而我哋依家都肯定好過季初,加上呢場係菁英盃,都好睇雙方青年球員嘅發揮。」U22門將林志基傷愈後已重投操練,今場有望候命,此外王牌前鋒盧卡斯亦坐完波監復出。
盧卡斯倒戈︰只專注入波
有機會倒戈面對舊主的盧卡斯,就希望帶領「綠戰士」向捧起冠軍獎盃的目標邁進:「大埔作為區隊雖然資源唔多,但勝在教練團有豐富奪冠經驗,球員都有好強嘅爭勝心,我同唔少傑志球員都好熟悉,佢哋近年不斷進步,我非常尊重舊東家,但呢場4強戰我只會專注入波。」